Punta Arenas

Punta Arenas on sadamalinn Tšiilis, Lõuna-Ameerika mandri äärmises lõunaosas, ning on Magalhãesi ja Tšiili Antarktika piirkonna, Magalhãesi provintsi ja Punta Arenase valla halduskeskus.

Ta asub Patagoonias Brunswicki poolsaarel Magalhãesi väina ääres umbes saja kilomeetri kaugusel Lõuna-Ameerika mandri kõige lõunapoolsemast punktist Frowardi neemest.

Vahel nimetatakse teda maailma lõunapoolseimaks linnaks (väiksemaid linnu on ka lõuna pool).

2020. aastal oli Punta Arenas Ameerika kultuuripealinn.Capital Americana de la Cultura. cac-acc.org. Vaadatud 9.3.2023

 Ajalugu 
Linna loomise ametlik daatum on 18. detsember 1848. aastal.

Tuntud inimesi
Punta Arenases on sündinud Tšiili president Gabriel Boric, kirjanikud Alfonso Alcalde, Rolando Cárdenas. Mariana Cox Stuven (Shade), Ramón Díaz Eterovic, José Grimaldi Acoto, Roque Esteban Scarpa, kunstnikud Andrés Perez ja Tito Beltrán ning teadlane Eduardo Braun Menéndez. 

Kirjanik Francisco Coloane elas suure osa elust Punta Arenases.

 Viited 

Kategooria:Tšiili linnad
Kategooria:Magalhãesi provints
Kategooria:Sadamalinnad